Source: https://www.makov.sk/uradne-oznamy?start=72
Timestamp: 2020-06-06 02:15:28+00:00
Document Index: 17199688

Matched Legal Cases: ['§ 82', '§ 119', '§ 37', '§ 82', '§ 19', '§ 19']

Podľa § 82 ods.7 zákona č.543/2002 Z. z. o ochrane prírody a krajiny v znení neskorších predpisov, Vás, upovedomujeme o začatých správnych konaniach, v ktorých môžu byť dotknuté záujmy ochrany prírody a krajiny. Potvrdenie záujmu byť účastníkom konania v konkrétnom správnom konaní je potrebné doručiť písomne na adresu Obec Makov, Makov č. 60 alebo elektronicky na adresu: Táto e-mailová adresa je chránená pred spamovacími robotmi. Na jej zobrazenie potrebujete mať nainštalovaný JavaScript. v lehote určenej pri zverejnení informácie o začatí každého správneho konania. Lehota plynie odo dňa dátumu zverejnenia informácie o začatí správneho konania na internetovej stránke Obce Makov
Začaté správne konania :
Výst-S538/R3109/ EB41/2018-Št Pašková Mária, Na Humenci 212, 756 05 Karolinka, ČR Žiadosť o súhlas s výrubom dreviny 2 ks smrek obyčajný, Makov 14.12.2018 5 pracovných dní
Oznam - chov ošípaných
„Regionálna veterinárna a potravinová správa Čadca v zmysle svojho listu č. RVPSCA-515/2018 zo dňa 15.11.2018 informuje, že občania, ktorí chovanú ošípané už od 1 ks chovaného aj na vlastnú spotrebu, sú povinní registrovať chov týchto ošípaných a to u Regionálnej veterinárnej a potravinovej správy v Čadci.“
List č. RVPSCA-515/2018
Ostatná aktualizácia: 15. november 2018
Obec Makov, ako príslušný a určený stavebný úrad v súlade s ust. § 119 ods.3 zák.č.50/1976 Zb. o územnom plánovaní a stavebnom poriadku (ďalej len stavebný zákon) v znení neskorších noviel a doplnkov, v územnom konaní posúdil podľa § 37 návrh na vydanie územného rozhodnutia o umiestnení stavby: „Chodník pre peších pri št. ceste II/487 v obci Vysoká nad Kysucou“ v k.ú Vysoká nad Kysucou, ktorý podal dňa 18.09.2018 navrhovateľ: Obec Vysoká nad Kysucou, so sídlom Obecný úrad Vysoká nad Kysucou, Ústredie 215, 023 55 Vysoká nad Kysucou a na základe výsledkov posúdenia návrhu rozhodol takto:
Poďakovanie zvoleného starostu Martina Pavlíka
Ostatná aktualizácia: 13. november 2018
Drahé Makovanky drahí Makovania, s hlbokou pokorou prijímam Vaše slobodne rozhodnutie, aby som aj ďalšie roky viedol našu obec Makov ako Váš starosta. Je mi cťou pokračovať v práci starostu a opäť urobím všetko pre to,aby moja práca bola prínosom a garantom serióznosti voči všetkým občanom Makova. Ďakujem odchádzajúcim poslancom za ich 4-ročnú prácu a novozvoleným poslancom blahoželám k získaniu si dôvery od spoluobčanov a teším sa na spoluprácu,plnú vzájomneho rešpektovania sa,v prospech všetkých ľudí v Makove. Osobitne by som chcel poďakovať doterajšiemu a aj budúceme zástupcovi starostu,môjmu bratovi Jozefovi Pavlíkovi za podporu a pomoc pri riadení obce a teším sa,že ľudia ocenili našu prácu a získali sme dôveru viesť obec Makov aj v ďalšom 4-ročnom období.
Martin Pavlík, starosta obce Makov.
Poďakovanie kandidáta na starostu Ing.Mariána Masnicu
Dovoľte mi vysloviť poďakovanie za podporu v komunálnych voľbách 2018 na funkciu starostu obce ako i poslanca obecného zastupiteľstva. Taktiež Vám ďakujem za podporu kandidátov na poslancov. Blahoželám novozvolenému starostovi pánovi Martinovi Pavlíkovi a zvoleným poslancom k dôvere viesť našu obec a vyslovujem presvedčenie, že vzájomnou spoluprácou dokážeme posunúť našu rodnú obec Makov vpred.
Ostatná aktualizácia: 22. november 2018
Podľa § 82 ods.7 zákona č.543/2002 Z.z. o ochrane prírody a krajiny v znení neskorších predpisov, Vás, upovedomujeme o začatých správnych konaniach, v ktorých môžu byť dotknuté záujmy ochrany prírody a krajiny. Potvrdenie záujmu byť účastníkom konania v konkrétnom správnom konaní je potrebné doručiť písomne na adresu Obec makov, Makov č.60 alebo elektronicky na adresu : Táto e-mailová adresa je chránená pred spamovacími robotmi. Na jej zobrazenie potrebujete mať nainštalovaný JavaScript.
Úprava toku Kysuce už v dohľadnej dobe
Ministerstvo životného prostredia SR poskytlo nenávratný finančný príspevok z „Operačného programu kvalita životného prostredia“ – špecifický cieľ „Zníženie rizika povodní a negatívnych dôsledkov zmeny klímy“ na projekt „Makov – úprava toku Kysuce“.V rámci tohto projektu sa upraví a zreguluje breh Kysuce v úseku od Zariadenia pre seniorov po sútok Kysuce a Čerňanky (pri rod.dome P. Suranovej).Rozpočet projektu je 2,2 mil € a začne sa ihneď po ukončení teraz už prebiehajúceho Verejného obstarávania,buď koncom tohto roka alebo začiatkom roka 2019.
Oznámenie o povinnosti trvalého značenia psov - čipovanie
Obec Makov v súlade s § 19 ods.11 zákona č. 39/2007 Z. z. o veterinárnej starostlivosti v znení neskorších predpisov o z n a m u j e vlastníkom psa/psov chovaného/chovaných na území Slovenskej republiky povinnosť:
 zabezpečiť trvalé označenie psa/psov podľa § 19 odseku 9 zákona č. 39/2007 Z. z. o veterinárnej starostlivosti v znení neskorších predpisov transpondérom, pred prvou zmenou vlastníka psa, najneskôr však do 12 týždňov veku
 a uviesť identifikačné údaje psa a údaje o vlastníkovi psa v centrálnom registri spoločenských zvierat.